《岐阳客舍呈张明府》
唐代·耿湋

逸妻稚子应沟壑，归路茫茫东去遥。凉叶下时心悄悄，

空斋梦里雨萧萧。星霜渐见侵华发，生长虚闻在圣朝。

知己只今何处在，故山无事别渔樵。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。